**6. Napirend**

**E l ő t e r j e s z t é s**

**Mindszentkálla Község Önkormányzata Képviselő-testületének**

**2021. szeptember 28-i nyilvános ülésére**

**Tárgy: Helyi Esélyegyenlőségi Program felülvizsgálata**

**Előterjesztő: Csombó Zoltán polgármester**

**Előkészítette: Nagy Éva ügyintéző**

**Jogszabállyal nem ellentétes**

**dr. Szabó Tímea**

**címzetes főjegyző**

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése szerint a települési önkormányzatoknak ötévente öt évre szóló helyi esélyegyenlőségi programot fogad el.

Mindszentkálla Község Önkormányzata 64/2019. (VI.26.) számú határozatával elfogadta 2019-2024-re vonatkozó Helyi Esélyegyenlőségi programját.

A helyi esélyegyenlőségi programok elkészítésének szabályairól és az esélyegyenlőségi mentorokról szól 321/2011. (XII. 27.) Korm. rendelet (a továbbiakban: rendelet) 7. § (3) bekezdése szerint a helyi esélyegyenlőségi programokat kétévente felül kell vizsgálni.

A rendelet 6. § -a alapján

(1) A települési önkormányzat vizsgálja felül a helyi esélyegyenlőségi programot.

(2) A felülvizsgálatnak ki kell terjednie

a) arra, hogy a helyzetelemzés továbbra is helytálló-e

b) a lejárt határidejű intézkedések teljesülésére és eredményeinek felmérésére.

(3) Ha a felülvizsgálat alapján szükséges, a települési önkormányzat

a) módosítja a helyi esélyegyenlőségi programot, vagy

b) új helyi esélyegyenlőségi programot fogad el.

A rendelet 3. §-a alapján a települési önkormányzat a helyben szokásos módon közzéteszi az általa elfogadott helyi esélyegyenlőségi programot, valamint soron kívül megküldi a SZGYF számára, mely azt honlapján közzéteszi.

1. **Helyzetelemzés helytállósága:**

A helyi esélyegyenlőségi program elkészítésének részletes szabályairól szóló 2/2012. EMMI rendeletének 1. és 2. számú melléklete rögzíti azokat a statisztikai mutatókat, adatokat és tartalmi elemeket, amelyek a HEP elkészítésének alapját képezik.

A HEP egyes fejezeteiben található adatok statisztikai adatok, melyek a KSH-nak adott adatszolgáltatásokon alapulnak. Az egyes statisztikai táblák a 2012-tól 2017-ig tartalmaznak adatokat. Ezeken az adatokon alapszik a helyzetelemzés, melyre épül az intézkedési terv.

Az idei évtől már elérhetőek a 2018. évi és 2019. évi adatok is, melyek jelentős eltérést a település vonatkozásában nem tartalmaznak, ezért HEP helyzetelemzése helytálló.

1. **Helyzetelemzés áttekintése:**

I/1. számú táblázat: Nyilvántartott álláskeresők száma és aránya, 15-64 évesek száma

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **3.2.1. számú táblázat - Munkanélküliségi ráta nemek szerint** | | | | | | | | | |
| **Év** | **15-64 év közötti állandó népesség (fő)** | | | **Regisztrált munkanélküliek/nyilvántartott álláskeresők száma (fő)** | | | | | |
|  | **Férfi** (TS 0803) | **Nő** (TS 0804) | **Összesen** | **Férfi** (TS 0801) | | **Nő** (TS 0802) | | **Összesen** | |
| **Fő** | **Fő** | **Fő** | **Fő** | **%** | **Fő** | **%** | **Fő** | **%** |
| 2012 | 104 | 92 | 196 | 10 | 9,6% | 13 | 14,1% | 23 | 11,7% |
| 2013 | 103 | 89 | 192 | 11 | 10,7% | 14 | 15,7% | 25 | 13,0% |
| 2014 | 105 | 85 | 190 | 12 | 11,4% | 12 | 14,1% | 24 | 12,6% |
| 2015 | 102 | 82 | 184 | 9 | 8,8% | 9 | 11,0% | 18 | 9,8% |
| 2016 | 106 | 84 | 190 | 11 | 10,4% | 7 | 8,3% | 18 | 9,5% |
| 2017 | 94 | 76 | 170 | 6 | 6,4% | 3 | 3,9% | 9 | 5,3% |
| 2018 | 102 | 87 | 187 | 8 | 7,8% | 5 | 5,7% | 13 | 6,9% |
| 2019 | 97 | 84 | 181 | 10 | 10,3% | 3 | 3,6% | 13 | 7,2% |
| Forrás: TeIR, Nemzeti Munkaügyi Hivatal | | | |  |  |  |  |  |  |

A településen a munkanélküliségi ráta 2012. évhez képest jelentősen lecsökkent. Az álláskeresők száma is csökkenést mutat elsősorban a nők körében. A férfiak esetében az álláskeresők száma szinte változatlan. Ennek oka elsősorban a szezonális jellegű foglalkoztatás, amikor is évente négy-öt hónapon munkaviszonyban vannak, majd az év jelentős részében álláskeresők.

II/1. számú táblázat: Álláskeresési segélyben részesülők száma

|  |  |  |  |
| --- | --- | --- | --- |
| **3.3.1. számú táblázat - Álláskeresési segélyben részesülők száma** | | | |
| **Év** | **15-64 év közötti állandó népesség száma** (TS 0803 és TS 0804 összesen) | **Álláskeresési segélyben részesülők (fő)** - (TS 1101) | **Álláskeresési segélyben részesülők %** |
| 2012 | 196 | 2 | 1,0% |
| 2013 | 192 | 1 | 0,5% |
| 2014 | 190 | 2 | 1,1% |
| 2015 | 184 | 2 | 1,1% |
| 2016 | 190 | 1 | 0,5% |
| 2017 | 170 | 1 | 0,6% |
| 2018 | 187 | 4 | 2,1% |
| 2019 | 181 | 4 | 2,2% |
| Forrás: TeIR, Nemzeti Munkaügyi Hivatal | |  |  |

A településen évente egy-két fő válik jogosulttá álláskeresési segélyre, vagy járadékra. Ennek oka elsősorban a szezonális foglalkoztatás, amikor is évi három-négy hónap foglalkoztatással a jogosító időt több év alatt lehet összegyűjteni.

III/1. Orvosi ellátás

A háziorvosi és gyermekorvosi ellátást egy háziorvos látja el a településen összevont praxis keretében. A háziorvos székhelye Köveskál településen van, a helyi rendelőben hetente egy alkalommal van rendelés, egyéb esetekben a Köveskáli rendelőbe kell lemenni.

IV/1. számú táblázat: Rendszeres gyermekvédelmi kedvezményben részesítettek száma

|  |  |
| --- | --- |
| **4.1.2. számú táblázat - Rendszeres gyermekvédelmi kedvezményben részesítettek évi átlagos száma** | |
| **Év** | **Rendszeres gyermekvédelmi kedvezményben részesítettek évi átlagos száma** (TS 5801) |
| 2012 | 20,1 |
| 2013 | 18,5 |
| 2014 | 17,5 |
| 2015 | 14,5 |
| 2016 | 11 |
| 2017 | 7 |
| 2018 | 7 |
| 2019 | 3 |

Forrás: TeIR, KSH Tstar, Önkormányzati adatok

Rendszeres gyermekvédelmi kedvezményben a településen egy gyermek sem részesül. Ennek oka, hogy a gyermekek családjában az egy főre jutó jövedelem meghaladja a jogosultsági feltételként meghatározott jövedelemhatárt, ezért jogosultság nem kerülhetett megállapításra.

V/1. számú táblázat: Foglalkoztatás és munkanélküliség a nők körében

|  |  |  |  |  |  |  |
| --- | --- | --- | --- | --- | --- | --- |
| **5.1.1. számú táblázat - Foglalkoztatás és munkanélküliség a nők körében** | | | | | | |
| **Év** | **Munkavállalási korúak száma** | | **Foglalkoztatottak** | | **Munkanélküliek** | |
| **Férfiak** (TS 0803) | **Nők** (TS 0804) | **Férfiak** | **Nők** | **Férfiak** (TS 0801) | **Nők** (TS 0802) |
| 2012 | 104 | 92 | n.a | n.a | 10 | 13 |
| 2013 | 103 | 89 | n.a | n.a | 11 | 14 |
| 2014 | 105 | 85 | n.a | n.a | 12 | 12 |
| 2015 | 102 | 82 | n.a | n.a | 9 | 9 |
| 2016 | 106 | 84 | n.a | n.a | 11 | 7 |
| 2017 | 94 | 76 | n.a | n.a | 6 | 3 |
| 2018 | 102 | 87 | n.a | n.a | 8 | 5 |
| 2019 | 97 | 84 | n.a | n.a | 10 | 3 |
| Forrás: TeIr és helyi adatgyűjtés | | |  |  |  |  |

VI/1. számú táblázat: Nyugdíjban, nyugdíjszerű ellátásban részesülők száma nemek szerint

|  |  |  |  |
| --- | --- | --- | --- |
| **6.1.1. számú táblázat – Nyugdíjban, ellátásban, járadékban és egyéb járandóságban részesülők száma** | | | |
| **Év** | **Nyugdíjban, ellátásban, járadékban és egyéb járandóságban részesülő férfiak száma** (TS 5201) | **Nyugdíjban, ellátásban, járadékban és egyéb járandóságban részesülő nők száma** (TS 5301) | **Összes nyugdíjas** |
| 2012 | 31 | 63 | 94 |
| 2013 | 32 | 58 | 90 |
| 2014 | 28 | 52 | 80 |
| 2015 | 25 | 53 | 78 |
| 2016 | 21 | 54 | 75 |
| 2017 | 21 | 50 | 71 |
| 2018 | 20 | 47 | 67 |
| 2019 | 18 | 50 | 68 |
| Forrás: TeIR, KSH Tstar | |  |  |

A táblázat adataiból látszik, hogy a nyugdíjasok száma az elmúlt 5 évben folyamatosan csökkent. A nyugdíjas nők száma duplája a nyugdíjas férfiak számánál. A nyugdíjra jogosultak köréből a nők aránya meghaladja a férfiak arányát. Az időskorúak családi állapotára jellemző, hogy korban előrehaladva fokozatosan csökken a házasok, és növekszik az özvegyek száma.

VII/1. számú táblázat: Megváltozott munkaképességű személyek szociális ellátásaiban részesülők száma

|  |  |  |  |
| --- | --- | --- | --- |
| **7.1.1 számú táblázat - Megváltozott munkaképességű személyek szociális ellátásaiban részesülők száma nemenként** | | | |
| **Év** | **Megváltozott munkaképességű személyek szociális ellátásaiban részesülők száma - Férfiak** (TS 6201) | **Megváltozott munkaképességű személyek szociális ellátásaiban részesülők száma - Nők** (TS 6301) | **Összesen** |
| 2012 | 4 | 3 | 7 |
| 2013 | 5 | 3 | 8 |
| 2014 | 5 | 3 | 8 |
| 2015 | 3 | 2 | 5 |
| 2016 | 3 | 3 | 6 |
| 2017 | 4 | 4 | 8 |
| 2018 | 3 | 4 | 7 |
| 2019 | 3 | 5 | 8 |
| Forrás: TeIR, KSH Tstar | |  |  |

1. **Lejárt határidejű intézkedések teljesülése, felmérése.**

A helyi esélyegyenlőségi program egyes intézkedéseinek határideje (a megvalósításuk folyamatos) 2024. december 31. Tekintettel arra, hogy a Helyi Esélyegyenlőségi Program intézkedési terve nem tartalmaz lejárt határidejű intézkedést az intézkedési terv egyes intézkedéseinek teljesülése nem került felmérésre.

Határozati javaslat:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…………../2021. () HATÁROZATA

*Helyi Esélyegyenlőségi Program felülvizsgálatáról*

Mindszentkálla Község Önkormányzata Képviselő testülete a Helyi Esélyegyenlőségi Programot és a hozzá kapcsolódó intézkedési tervet áttekintette. Az áttekintést követően a Helyi Esélyegyenlőségi Program nem változott, az intézkedések megvalósítása folyamatos, a Helyi Esélyegyenlőségi Programot változatlan formában jóváhagyja.

Mindszentkálla, 2021. augusztus 26.

Csombó Zoltán

polgármester